Год таму захапіла яго гэтая справа. Вось нібы і незнарок пачаў Віктар Грэсь у вольны час у сябе ў майстэрні, пад якую прыстасаваў стары гараж, то гнуць пруты металічныя, ды так, каб прыгожа атрымлівалася, то выразаць з жалеза вінаграднае лісце. Прычым робіць ён гэта з халодным жалезам. Так і завецца тэхналогія – халоднае кавальства. Тут, канешне, не зробіш нечага задужа вытанчанага, але пры мастацкім падыходзе творы (так, менавіта творы, інакш тое, што атрымліваецца ў Віктара Міхайлавіча, не назавеш) насамрэч радуюць і вока, і душу.